Document ID: 32002L0001

Kommissionens direktiv 2002/1/EF
af 7. januar 2002
om ændring af direktiv 94/39/EF med hensyn til foder til støtte af leverfunktionen ved kronisk leverinsufficiens
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 93/74/EØF af 13. september 1993 om foder med særlige ernæringsformål(1), senest ændret ved direktiv 1999/29/EF(2), særlig artikel 6, litra c), og
ud fra følgende betragtninger:
(1) Ved direktiv 94/39/EF(3), ændret ved direktiv 95/9/EF(4), har Kommissionen vedtaget en liste over anvendelsesområder for foder med særlige ernæringsformål.
(2) Yderligere videnskabelig forskning har vist, at det ikke er nødvendigt at nedsætte eller ændre fedtindholdet i foder, som skal støtte leverfunktionen ved kronisk leverinsufficiens i forbindelse med katte og hunde. Forskningen har dog vist, at det vil være hensigtsmæssigt med en anmærkning på etiketten om, at dyr, som får sådant foder, til enhver tid bør have adgang til drikkevand.
(3) Direktiv 94/39/EF bør derfor ændres i overensstemmelse hermed.
(4) De i dette direktiv omhandlede foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE DIREKTIV:
Artikel 1
Bilaget til direktiv 94/39/EF ændres i overensstemmelse med bilaget til nærværende direktiv.
Artikel 2
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 20. november 2002. De underretter straks Kommissionen herom.
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 3
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 7. januar 2002.

Labels: 3
17
6